Жаманадыр (Ақмола облысы)

Жаманадыр – Ерейментау ауданындағы тау. 

 Географиялық орны 
Ақмола облысы Ерейментау қаласынан солтүстік-шығысқа қарай 17 км жерде орналасқан. 

 Жер бедері 
Абсолюттік биіктігі 457 м. Қарабұлақ өзенінің аңғары Жамандырды Байғұлы тауынан бөліп тұрады. Тау солтүстіктен оңтүстікке қарай 6-7 км-ге созылған, енді жері 3,5 км. Батыс беткейі тік құламалы, бұлақтар кездеседі, шығыс беткейінің етегінен 1,5-2 км жерде Теңіз көлі жатыр.

 Геологиялық құрылымы 
Девон дәуірінің граниттері мен гранодиориттерінен түзілген. 

 Өсімдігі 
Қара-қоңыр топырағында бетегелі-сұлыбасты-бозды өсімдіктер өскен. Кей жерлерінде қараған және тобылғы шоқтары кездеседі."Қазақстан табиғаты энциклопедиясы"

 Дереккөздер 

Санат:Ерейментау ауданы таулары